《悬圃黄梅半堕草间》
宋代·王炎

荷锄芟草唤畦丁，手拾黄梅绕树行。
结子青青随雨老，开花白白本冰清。
尝新争擘红泥酒，知味谁调玉鼎羹。
齿软眉颦遭弃掷，误从雪里竞欣荣。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。